San Miguel on St Michaels Beach | LekkeSlaap
Vanaf R855 per nag (plek vir 6)
San Miguel is in die hartjie van St Michaels-on-Sea, en slegs sowat 300 m vanaf die hoofswemsstrand om die draai. Die dupleks is een van die 7 eenhede in 'n veiligheidskompleks. Dié kompleks is volledig ommuur met addisionele elektriese omheining en 'n hek met afstandbeheer. Die Suidkus is bekend vir son, sandstrande en branderplankry. St Michaels is 'n gewilde vakansiebestemming en dit is ideaal vir gesinne. Daar is 'n strandmeer met kano's en roeibootjies te huur, 'n pragtige strand wat bekend is vir branderplankry en 'n getypoel en swembad.
Hierdie ruim eenheid het 3 stylvol versierde slaapkamers, 2 badkamers en 'n gaste-toilet onder. Verder is daar 'n volledig toegeruste kombuis met 'n mikrogolf, skottelgoedwasser, tuimeldroër en wasmasjien, en 'n lieflike leefarea met 'n eetkamertafel, banke, en 'n TV met DStv (bring asseblief jou eie slimkaart en dekodeerder saam).
'n Privaat patio kyk uit oor die tuin wat 'n eksklusiewe ingeboude braaiplek het. Verder is daar 'n enkel toesluitmotorhuis met 'n ekstra oop parkeerplek beskikbaar.
Daar is ook 'n privaat buitestort waar gaste kan afspoel na 'n strand-uitstappie.
Shelley Centre, 'n baie gewilde winkelsentrum, is sowat 2 km vanaf San Miguel on St Michaels Beach af.
Let daarop dat die eenheid nie 'n see-uitsig het nie. Dit is wel net sowat 300 m se stap van die hoofswemstrand af!